Barry Jhay

Oluwakayode Junior Balogun (tí wọ́n bí ní ọjọ́ kẹtàlá oṣù Kejì, ọdún,1993), tí ọ̀pọ̀ ènìyàn mọ̀ sí Barry Jhay, jẹ́ olórin Afrobeats, ní Nàìjíríà, ó sì gbajúmọ̀ fún ìṣọwọ́kọrin rẹ̀ bí i ti orin ìbílẹ̀. Ìlú Ìbàdàn ni wọ́n bí i sí, ní Ìpínlẹ̀ Ọ̀yọ́, ní Nàìjíríà, àmọ́ Eko ló dàgbà sí. Wọ́n bí Barry sínú ìdílé ìlú mọ̀ọ́kà àwọn olorin olókìkí, orúkọ bàbá-bàbá rẹ̀ ń jẹ́ I. K. Dairo, tó jẹ́ olórin Juju, bàbá rẹ̀ sì ni Sikiru Ayinde Barrister, tó jẹ́ olùdásílẹ̀ orin Fuji.  Ìdílé àwọn olórin ló dàgbà sí, ó sí mú orin ìgbàlódé ti Hip-pop mọ́ orin Juju, tó wá di orin Afro-Juju. Àhunpọ̀ àọn orin yìí sì mú orin aládùn wá, tó fara pẹ́ orin ìbílẹ̀ lápá kan, tó sì tún fara pẹ́ orin ìgbàlódé ti Hip-hop.

 Ìbẹ̀rẹ̀pẹ̀pẹ̀ ayé rẹ̀ 
Láti ìgbà èwe rẹ̀ ló ti nífẹ̀ẹ́ sí orin kíkọ nítorí ìdílé olórin ló ti wá. Ó bẹ̀rẹ̀ sí ní kọ orin láti ọmọdún márùn-ún. Ó sọ̀rọ̀ nípa ohun tó jẹ́ ìwúrí fún un, tí í ṣe ìṣọwọ́kọrin bàbá rẹ̀.

 Orin rẹ̀ àkọ́kọ́ 
Ní ọdún 2018, ó ṣe àgbéjáde orin àkọ́kọ́ rẹ̀, tí àkọ́lé rẹ̀ jẹ́ “Aiye”, èyí tó fún un ní òkíkí àti ìtẹ̀síwájú nínú iṣẹ́ orin kíkọ. Orin náà sọ nípa ayé, àti bí ayé ṣe jẹ́, pẹ̀lú àwọn ènìyàn tí ń gbé nínú rẹ̀. Lẹ́yìn orin gbajúmọ̀ yìí, ó ṣe àgbéjáde àwo-orin alákọ̀ọ́kọ́ rẹ̀, ìyẹn "Barry Back" ní ọdún 2020. Àwo-orin yìí ní àwọn orin bí i “Ashe She” àti “Ma So Pe” nínú. Àwo-orin yìí bákan náà ṣe àfihàn Davido, tó jẹ́ gbajúgbajà olórin ní Nàìjíríà. Lẹ́yìn àwo-orin yìí, Barry Jhay tọwọ́ bọ ìwé àdẹ́hùn pẹ̀lú Cash Nation Entertainment. Bí ó ṣe di olókìkí sí, ó ní àǹfààní láti ṣe orin pẹ̀lú àwọn olórin bí i Bad Boy Timz, Rhaman Jago, Lyta, àti Jawton. Pẹ̀lú àwo-orin àkọ́kọ́ yìí, Barry Jhay gba àmì-ẹ̀yẹ City People Music Award fún Best New Act àti Rookie of the Year ní The Headies ti ọdún 2019.
 Àtòjọ àwọn àmì-ẹ̀yẹ rẹ̀
ỌdúnAyẹyẹ ìgbàmì-ẹ̀yẹẸbùnOlùgbàÈsìÌtọ́kasí2018City People Music AwardsBest New Act of the YearHimselfMost Promising Act of the Year2019The HeadiesRookie of the Year

 Àtòjọ àwọn orin rẹ̀ 

 Orin àdákọ 

 Ashe She
 Only you
 Olodo
 Sokale
 Ori
 Japa
 Muje
 Solemuje
 Aiye
 Kabiyesi

 Àwọn àwo-orin 

 Barry Back (2020)
 Son of God- EP (2022)
 Party Boy Barry- EP(2023)
 Barry Back 2-EP (2023)

 Àwọn ìtọ́kasí